
ΠΕΡΙΕΧΟΜΕΝΑ 


ΑΠΑΛΛΟΤΡΙΩΣΕΙΣ 


ΑΠΟΦΑΣΕΙΣ 

Αναγκαστική απαλλοτρίωση ακινήτου, για την κατασκευή Δεξαμε¬ 
νής στη θέση Νινοκέφαλο στην περιοχή Αγίας Γαλήνης επαρχίας 
Αγίου Βασιλείου Ρεθΰμνης, για τις ανάγκες του έργου, Αξιοποί¬ 
ηση Υδατικού Δυναμικού δυτικής Κρήτης.. 1 


ΠΟΛΕΟΔΟΜΙΑ 

ΔΙΑΤΑΓΜΑΤΑ 

Καθορισμός όρων και περιορισμών δόμησης σε έκταση που βρίσκε¬ 
ται στην εκτός σχεδίου περιοχή του δήμου Θεσσαλονίκης. ... 2 


ΑΠΟΦΑΣΕΙΣ 

Χαρακτηρισμός ως διατηρητέου του κτιρίου που βρίσκεται στον οι¬ 
κισμό Καγκαδαίων - Στύρων του Ν. Εύβοιας, φερομένου, ως 
ιδιοκτησία Ελένης Νέζη, Μαλβίνας Νέζη και καθορισμός ειδικών 
όρων και περιορισμών δόμησης. 3 

Τροποποίηση των ειδικών όρων δόμησης (Αρχιτεκτονικών τύπων) 
οικισμών με πληθυσμό μέχρι 2.000 κατοίκων του Ν. Εύβοιας. . 4 


ΑΠΑΛΛΟΤΡΙΩΣΕΙΣ 

ΑΠΟΦΑΣΕΙΣ 

Αριθ. 5036 (*1) 

Αναγκαστική απαλλοτρίωση ακινήτου, για την κατασκευή Δεξαμενής 

στη θέση Νινοκέφαλο στην περιοχή Αγίας Γαλήνης επαρχίας Αγίου 

Βασιλείου Ρεθύμνης, για τις οινάγκες του έργου, Αξιοποίηση Υδατι¬ 
κού Δυναμικού δυτικής Κρήτης. 

Η ΝΟΜΑΡΧΗΣ ΡΕΘΥΜΝΗΣ 
Έχοντας υπόψη: 

1. Τις διατάξεις του Ν.Δ. 797/71 περί αναγκαστικών απαλλοτριώ¬ 
σεων σε συνδυασμό με τις διατάξεις του Β.Δ. 139/71, περί της αρμο¬ 
διότητας των Νομαρχών, προς κήρυξη αναγκαστικών τινών απαλλο¬ 
τριώσεων. 

2. Τις διατάξεις του άρθρου 33 του Ν.Δ. 3881/1958, περί έργων 
Εγγείων Βελτιώσεων. 

3. Το γεγονός ότι οι Αδελφοί Κασσωτάκη, δεν δέχονται την απ’ ευ¬ 
θείας εξαγορά της ιδιοκτησίας των, αποφασίζουμε: 

Κηρύσσομε αναγκαστικώς απαλλοτριωτέα, για λόγους Δημόσιας 
ωφέλειας και συγκεκριμένα για την κατασκευή Δεξαμενής Αγιάς Γ αλή¬ 
νης, στην περιοχή Αγιάς Γαλήνης, έκτασης 1622,99 Μ2 όπως αυτή 
φαίνεται στο συνημμένο κτηματολογικό διάγραμμα, με διακεκομένο πε¬ 
ρίγραμμα, ερυθρού χρώματος, κλίμακος 1:200 (αρ. κτηματολ. 1) του 
πολιτικού μηχανικού Μιχάλη Ηλιακακάκη, θεωρημένο από τον Προϊ¬ 
στάμενο της Τεχνικής υπηρεσίας του Ο.Α.ΔΥ.Κ Νικόλαο Παρασκάκη 
την 14.6.88. 

Στο απαλλοτριούμενο κτήμα προβάλλουν δικαιώματα κυριότητας οι: 

1. Κασσωτάκης Παναγιώτης του Ιωάννου και Μαρίας. 

2. Κασσωτάκης Μύρων του Ιωάννου και Μαρίας. 

3. Κασσωτάκης Μιχαήλ του Ιωάννου και Μαρίας. , 

Η απαλλοτρίωση κηρύσσεται υπέρ του Δημοσίου, με δαπάνη των 
ΔΗΜΟΣΙΩΝ ΕΠΕΝΔΥΣΕΩΝ (έργο 7.923.000). 

Η παρούσα να δημοσιευθεί στην Εφημερίδα της Κυβερνήσεως. 

Ρέθυμνο, 27 Ιουνίου 1988 
Η Νομάρχης 
ΒΑΣΙΛΙΚΗ ΜΟΣΙΑΛΟΥ 

ΠΟΛΕΟΔΟΜΙΑ 

ΔΙΑΤΑΓΜΑ 

( 2 ) 

Καθορισμός όρων και περιορισμών δόμησης σε έκταση που βρίσκεται 
στην εκτός σχεδίου περιοχή του δήμου Θεσσαλονίκης. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις του ν.δ/τός της 17.7.1923 «περί σχεδίων πόλεων 
κ.λπ.», όπως μεταγενέστερα τροποποιήθηκαν και συμπληρώθηκαν και 
ειδικότερα τα άρθρα 9, 10 (παρ. 2) και 14. 

2. Τις διατάξεις του ν. 1032/1980 «περί συστάσεως Υπουργείου 
Χωροταξίας, Οικισμού και Περιβάλλοντος» (ΦΕΚ 57/Α) και ειδικό¬ 
τερα τα άρθρα 2, 3 και 7. 

3. Τις διατάξεις του ν. 1558/1985 «Κυβέρνηση και Κυβερνητικά 
Όργανα» (ΦΕΚ 137/Α) και ειδικότερα το άρθρο 23 παρ. 1. 

4. Τις διατάξεις του ν. 1561/1985 «Ρυθμιστικό σχέδιο και πρό¬ 
γραμμα προστασίας περιβάλλοντος περιοχή της Θεσσαλονίκης και άλ¬ 
λες διατάξεις» (ΦΕΚ 148/Α) και ειδικότερα το άρθρο 14 ενότητα Α πα- 
ράγρ. 3. 1. 7 αυτού. 

5. Την υπ’ αρ. ΐ. 1291/1987 απόφαση του Πρωθυπουργού «Σύ¬ 
σταση θέσης Αναπληρωτή Υπουργού στα Υπουργεία Εξωτερικών, 
Εθνικής Άμυνας, Περιβάλλοντος, Χωροταξίας και Δημοσίων Έργων, 
Μεταφορών και Επικοινωνιών και Υφυπουργού στο Υπουργείο Εθνικής 
Οικονομίας» (ΦΕΚ 526/Β). 

6. Την υπ’ αρ. Υ. 1436/1987 απόφαση του Πρωθυπουργού «Καθο¬ 
ρισμός αρμοδιοτήτων του Αναπληρωτή Υπουργού Περιβάλλοντος, Χω¬ 
ροταξίας και Δημοσίων Έργων Μανόλη Παπαστεφανάκι» (ΦΕΚ 549/ 
Β). 

7. Την υπ’ αρ. 75724/1151/30.12.1983 κοινή απόφαση των 
Υπουργών Προεδρίας Κυβερνήσεως και Χωροταξίας, Οικισμού και Πε¬ 
ριβάλλοντος «κωδικοποίηση-τροποποίηση και συμπλήρωση συλλογι¬ 
κών οργάνων γνωμοδοτικής-αποφασιστικής αρμοδιότητας Υπουργείου 
Χωροταξίας, Οικισμού και Περιβάλλοντος σε ενιαίο κείμε,νο» (ΦΕΚ 
767/Β) και ειδικότερα το άρθρο 4 αυτής. 

8. Τις διατάξεις του υπ’ αρ. 352/1985 π.δ/τος «Μεταβίβαση αρμο¬ 


διοτήτων στη Διεύθυνση Οικισμού Θεσσαλονίκης και στη Νομαρχία 
Θεσσαλονίκης» (ΦΕΚ 128/Α) και ειδικότερα το άρθρο 1 αυτου. 

9. Την υπ’ αρ. 263/1988 γνωμοδότηση του Συμβουλίου Χωροτα¬ 
ξίας, Οικισμού και Περιβάλλοντος νομού Θεσσαλονίκης. 

10. Την υπ’ αρ. 289/1988 γνωμοδότηση του Συμβουλίου της Επι¬ 
κράτειας, με πρόταση του Αναπληρωτή Υπουργού Περιβάλλοντος, Χω¬ 
ροταξίας και Δημοσίων Έργων, αποφασίζουμε: 

Άρθρο 1. 

Στο χώρο εκτάσεως περίπου 15226,76 τ.μ., που βρίσκεται στην 
εκτός του εγκεκριμένου ρυμοτομικού σχεδίου περιοχή του δήμου Θεσ¬ 
σαλονίκης (ν. Θεσσαλονίκης), επί της οδού 26ης Οκτωβρίου όπως φαί¬ 
νεται να περικλείεται με πράσινη γραμμή και με στοιχεία ΑΒ....ΞΑ στο 
σχετικό πρωτότυπο διάγραμμα σε κλίμακα 1:500, που θεωρήθηκε από 
τον Προϊστάμενο της Δ/νσης Τοπογραφικών Εφαρμογών με την υπ’ αρ. 
38707/1988 πράξη του και που συνοπτικό του αντίτυπο δημοσιεύεται 
με το παρόν διάταγμα, επιτρέπεται η ίδρυση σταθμού υπεραστικών λεω¬ 
φορείων με τους κάτωθι όρους δόμησης: 

1. Συντελεστής δόμησης 0,85. 

2. Μέγιστο ποσοστό κάλυψης του χώρου εβδομήντα τοις εκατό 
(70%) της επιφάνειας αυτού. 

3. Μέγιστος αριθμός ορόφων των κτιρίων δύο (2). 

4. Τα κτίρια πρέπει να απέχουν πέντε (5) μέτρα τουλάχιστον από τα 
όρια του γηπέδου. 

Άρθρο 2. 

Η ισχύς του παρόντος διατάγματος αρχίζει από τη δημοσίευσή του 
στην Εφημερίδα της Κυβερνήσεως. 

Στον Υπουργό Περιβάλλοντος, Χωροταξίας και Δημοσίων Έργων 
αναθέτουμε τη δημοσίευση και εκτέλεση του παρόντος διατάγματος. 

Αθήνα, 17 Ιουνίου 1988 
Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 
ΧΡΗΣΤΟΣ ΑΝΤ. ΣΑΡΤΖΕΤΑΚΗΣ 

Ο ΑΝΑΠΛΗΡΩΤΗΣ ΥΠΟΥΡΓΟΣ 
ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ ΚΑΙ ΔΗΜΟΣΙΩΝ ΕΡΓΩΝ 

ΜΑΝΟΛΗΣ ΠΑΠΑΣΤΕΦΑΝΑΚΙΣ 

ΑΠΟΦΑΣΕΙΣ 


Αριθ. ΟΙΚ. 39850/3806 (3) 

Χαρακτηρισμός ως διατηρητέου του κτιρίου που βρίσκεται στον οικισμό 

Καγκαδαίων - Στύρων του Ν. Εύβοιας, φερομέυου, ως ιδιοκτησία 

Ελένης Νέζη, Μαλβίνας Νέζη και καθορισμός ειδικών όρων και πε¬ 
ριορισμών δόμησης. 

Ο ΥΠΟΥΡΓΟΣ ΠΕ.ΧΩ.ΔΕ. 

Έχοντας υπόψη: 

1. Τις διατάξεις του ν. 1577/1985 (ΦΕΚ 210/Α/85) και ειδικό¬ 
τερα τα άρθρα 3 και 4 (παρ. 2). 

2. Την υπ' αρ. ΟΙΚ. 75724/1151/30.12.1983 κοινή απόφαση 
των Υπουργών Προεδρίας της Κυβερνήσεως και Χωροταξίας Οικισμού 
και Περιβάλλοντος (ΦΕΚ 767/Β/83) και ειδικότερα το άρθρο 5, όπως 
τροποποιήθηκε με την υπ’ αρ. 28112/356/17.4.1985 όμοια από¬ 
φαση (ΦΕΚ 205/Β/85): 

3. Την υπ’ αρ. 31252/1530/20.5.87 κοινή απόφαση των Υπουρ¬ 
γών Προεδρίας της Κυβερνήσεως, Εσωτερικών και Περιβάλλοντος 
Χωροταξίας και Δημοσίων Έργων (ΦΕΚ 482/Δ/87), 

4. Την υπ’ αρ. Υ. 1291/1987 Απόφαση του Πρωθυπουργού «σύ¬ 
σταση θέσης αναπληρωτή Υπουργού στα Υπουργεία Εξωτερικών, Εθνι¬ 
κής Άμυνας, Περιβάλλοντος Χωροταξίας και Δημοσίων Έργων, 
κ.λπ.» (ΦΕΚ 526/Β). 

5. Την υπ’ αρ. Υ. 1436/15.10.87 Απόφαση του Πρωθυπουργού 
«καθορισμός αρμοδιοτήτων του Αναπληρωτή Υπουργού Περιβάλλο¬ 
ντος, Χωροταξίας και Δημοσίων Έργων Μανόλη Παπαστεφανάκι» 
(ΦΕΚ 549/Β). 

6. Τις διατάξεις του άρθρου 22 παρ. 7 του Ν. 1735/1987 (ΦΕΚ 
195/Α). 

7. Τις διατάξεις της υπ’ αρ. 15883/1903/8.2.88 κοινής απόφασης 
του Υπουργού Προεδρίας της Κυβερνήσεως και του Αναπληρωτή 
Υπουργού Περιβάλλοντος, Χωροταξίας και Δημοσίων Έργων (ΦΕΚ 
.)■ 

8. Την από 16.3.88 αιτιολογική έκθεση της Δ/νσης Παραδοσιακών 
Οικισμών και Περιβάλλοντος (Γ/7). 

9. Την από 19.4.88 απάντηση των ενδιαφερομένων Ελένης Νέζη, 
Μαλβίνας Νέζη, αποφασίζουμε: 

1. Χαρακτηρίζεται ως διατηρητέο το κτίριο, που βρίσκεται στον οικι¬ 
σμό Καγκαδαίων Στύρων τδΰ~Ν. Εύβοιας φερόμενο ως ιδιοκτησία Ελέ¬ 
νης Νέζη, Μαλβίνας Νέζη, όπως φαίνεται σημειωμένο στο σχετικό 
πρωτότυπο τοπογραφικό διάγραμμα σε κλίμακα 1:2000, που θεωρή¬ 
θηκε από τον Προϊστάμενο της Δ/νσης Τοπογραφικών Εφαρμογών με 
την υπ’ αρ. 39850/1988 πράξη του, ακριβές αντίγραφο του οποίου 
αναρτάται στην Δ/νση Τοπογραφικών Εφαρμογών επί δέκα πέντε (15 
ημέρες από την επομένη της δημοσίευσης της παρούσας απόφασης στην 
Εφημερίδα της Κυβερνήσεως. 

2. Στο χαρακτηριζόμενο ως διατηρητέο κτίριο απαγορεύεται κάθε 
αφαίρεση, αλλοίωση ή καταστροφή των επί μέρους αρχιτεκτονικών και 
διακοσμητικών στοιχείων του. 

3. Επιτρέπεται η επισκευή, ο εκσυγχρονισμός των εγκαταστάσεων, η 
ενίσχυση του φέροντα οργανισμού, η εσωτερική διαρρύθμιση καθώς και 
επεμβάσεις για λόγους λειτουργικούς, εφόσον δεν αλλοιώνεται ο αρχιτε¬ 
κτονικός χαρακτήρας του διατηρητέου κτιρίου. 


4. Δεν επιτρέπεται η τοποθέτηση φωτεινών ή μη επιγραφών και δια¬ 
φημίσεων στο διατηρητέο κτίριο. Επιτρέπεται μόνο η τοποθέτηση'επι- 
γραφών περιορισμένων διαστάσεων που πληροφορούν για την χρήση 
των χώρων του κτιρίου. 

5. Για οποιαδήποτε επέμβαση στο εξωτερικό και εσωτερικό του δια¬ 
τηρητέου κτιρίου και στον περιβάλλοντα χώρο του, καθώς και για την 
τοποθέτηση επιγραφών, απαιτείται η έγκριση της Επιτροπής Πολεοδο- 
μικοϋ και Αρχιτεκτονικού Ελέγχου (ΕΠΑΕ). 

6. Η ισχύς της παρούσας απόφασης αρχίζει από τη δημοσίευσή της 
στην Εφημερίδα της Κυβερνήσεως. 

Αθήνα, 23 Μαΐου 1988 

Ο ΑΝΑΠΛΗΡΩΤΗΣ ΥΠΟΥΡΓΟΣ 
ΠΕΡΙΒΑΛΛΟΝΤΟΣ. ΧΩΡΟΤΑΞΙΑΣ ΚΑΙ ΔΗΜΟΣΙΩΝ ΕΡΓΩΝ 

ΜΑΝΟΛΗΣ ΠΑΠΑΣΤΕΦΑΝΑΚΙΣ 
- 4 - 

Αριθ. 3.308/ΕΠΑ 610 (4) 

Τροποποίηση των ειδικών όρων δόμησης (Αρχιτεκτονικών τύπων) οικι¬ 
σμών με πληθυσμό μέχρι 2.000 κατοίκων του Ν. Εύβοιας. 

Ο ΝΟΜΑΡΧΗΣ ΕΥΒΟΙΑΣ 
Έχοντας υπόψη: 

1. Τις διατάξεις του από 24.4.85 Π.Δ. (ΦΕΚ 181Δ'/3.5.85) «περί 
τρόπου καθορισμού ορίων οικισμών της χώρας, κατηγορίες αυτών και 
καθορισμός όρων και περιορισμών δόμησης». 

2. Την Αρχιτεκτονική αναγνώριση που έχει γίνει για τους οικισμούς 
του Νομού μας. 

3. Την αίτηση (υπόμνημα) ιδιωτών μελετητών μηχανικών. 

4. Την απόφαση της Ε.Π.Α.Ε. σχετικά με το θέμα. 

5. Την με Αριθ. Πρωτ. 2978/ΕΠΑ 530/19.4.88 εισήγηση τού 
Τ.Π. και Π.Ε. προς το Σ.Χ.Ο.Π. Νομού Εύβοιας. 

6. Την υπ’ αριθ. 19η γνωμοδότηση του 8ου/20.4.88 Πρακτικού 
του ΣΧΟΠ του Νομού, αποφασίζουμε: 

Τροποποιούμε τους ειδικούς όρους δόμησης (Αρχιτεκτονικούς τύ¬ 
πους) οικισμών με πληθυσμό μέχρι 2.000 κατοίκους του Νομού μας 
και ειδικώτερα: 

α) Οι κλίσεις στεγών να γίνουν 22-40%. 

β) Να παραμείνει το ποσοστό ανοιγμάτων 30% ανά όροφο. 

γ) Να παραμείνει το μήκος των εξωστών σε 2/3 της όψης τύπος 2 
(στοά-χαγιάτι) και να γίνει 2/3 της όψης και στον τύπο 3 (ανοιχτός 
ακάλυπτος εξώστης). 

δ) Να επιτρέπεται η μη τοποθέτηση στέγης στο ισόγειο εφ’ όσον ο 
Σ.Δ. εξαντλείται, στο ισόγειο το πολύ μέχρι 50%. Στην περίπτωση αυτή 
κατά την έκδοση της αδείας θα δείχνεται ο τρόπος εξάντλησης του Σ.Δ. 
Εάν ζητηθεί προσθήκη κατ’ επέκταση σε ήδη υπάρχουσα ισόγεια οικο¬ 
δομή ή ανέγερση άλλης ανεξάρτητης οικοδομής, η επιβολή στέγης είναι 
υποχρεωτική και για το υπάρχον κτίσμα και για το νέο άν με την προ¬ 
σθήκη οΣΔ υπερβαίνει το 50% του επιτρεπόμενου Σ.Δ. 

Η παρούσα απόφαση με τα δελτία αρχιτεκτονικής αναγνώρισης που 
τη συνοδεύουν να δημοσιευθεί στην. Εφημερίδα της Κυβέρνησης. 

Χαλκίδα, 26 Μαΐου 1988 
Ο Νομάρχης 

ΝΙΚΟΣ ΜΙΧΑΛΟΠΟΥΛΟΣ 






ΗυΜουν<ινυ 

